Petr Rada (futbalista)

Petr Rada (* 21. august 1958, Praha) je český futbalista a futbalový tréner.

Hráč 
V rokoch 1979 - 1988 bol hráčom klubu Dukla Praha. Krátko hral v nemeckých kluboch Fortuna Düsseldorf a Rot-Weiss Essen. Rok pôsobil v kanadskom klube Toronto Blizzard, pol roka hral za Jahn Regensburg a FK Chmel Blšany. V roku 1993 sa na dva roky vrátil do  klubu Fortuna Düsseldorf. Hráčsku kariéru zakončil v Bohemians Praha v roku 1996. Odohral 11 reprezentačných zápasov, v ktorých dal dva góly.

Tréner 
Trénerskú kariéru začal v roku 1996 ako asistent vo Fortune Düsseldorf. Od sezóny 1997/98 pôsobil ako asistent v Slavii Praha a krátko aj ako hlavný tréner. V ročníku 2000/01 bol trénerom v FK Teplice,  v ďalšom  roku vo Viktorii Plzeň. V ročníku 2003/04 trénoval FK Jablonec a v sezóne 2007/08 opäť FK Teplice.

Od sezóny 2006/07 pôsobil ako asistent Karla Brücknera pri reprezentácii Česka. Po jeho odstúpení bol 17. júla 2008  vedením Českomoravského futbalového zväzu vybraný ako nový hlavný tréner národného mužstva.

Referencie

Zdroje

Narodenia v 1958
Českí futbalisti
Českí futbaloví tréneri
Česko-slovenskí futbalisti